CELEX: 31985D0220
Language: el
Date: 1985-03-22 00:00:00
Title: 85/220/ΕΟΚ: Απόφαση της Επιτροπής της 22ας Μαρτίου 1985 για τους υγειονομικούς όρους και την υγειονομική πιστοποίηση που απαιτούνται κατά την εισαγωγή νωπών κρεάτων προέλευσης Κολομβίας

Avis juridique important

|

31985D0220

85/220/ΕΟΚ: Απόφαση της Επιτροπής της 22ας Μαρτίου 1985 για τους υγειονομικούς όρους και την υγειονομική πιστοποίηση που απαιτούνται κατά την εισαγωγή νωπών κρεάτων προέλευσης Κολομβίας  

Επίσημη Εφημερίδα αριθ. L 102 της 12/04/1985 σ. 0053 - 0063 Φινλανδική ειδική έκδοση: Κεφάλαιο 3 τόμος 18 σ. 0164  Ισπανική ειδική έκδοση: Κεφάλαιο 03 τόμος 34 σ. 0121  Σουηδική ειδική έκδοση: Κεφάλαιο 3 τόμος 18 σ. 0164  Πορτογαλική ειδική έκδοση : Κεφάλαιο 03 τόμος 34 σ. 0121 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 22ας Μαρτίου 1985  για τους υγειονομικούς όρους και την υγειονομική πιστοποίηση που απαιτούνται κατά την εισαγωγή νωπών κρεάτων προέλευσης Κολομβίας  (85/220/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί υγειονομικών προβλημάτων και προβλημάτων υγειονομικού ελέγχου κατά την εισαγωγή ζώων βοείου και χοιρείου είδους και νωπών κρεάτων προέλευσης τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως το άρθρο 16,  Εκτιμώντας:  ότι οι υγειονομικοί όροι και η υγειονομική πιστοποίηση που απαιτούνται κατά την εισαγωγή νωπών κρεάτων, προέλευσης Κολομβίας, θεσπίστηκαν με την απόφαση 78/964/ΕΟΚ της Επιτροπής (3), ιδιαίτερα όσον αφορά τον αφθώδη πυρετό που είχε εκδηλωθεί τότε στην Κολομβία·  ότι οι επιπλέον επιτόπιοι έλεγχοι που διενεργήθηκαν έδειξαν ότι η κατάσταση στην Κολομβία, όσον αφορά τον αφθώδη πυρετό, βελτιώθηκε στις περιοχές 1, 2 και 3·  ότι πρέπει να ληφθεί υπόψη η κατάσταση στην Κολομβία σχετικά με τον αφθώδη πυρετό, και ιδιαίτερα αυτή που επικρατεί σήμερα·  ότι τα μέτρα που έλαβαν τα κράτη μέλη πρέπει να τροποποιηθούν λόγω των εξελίξεων της ιδιαίτερης υγειονομικής κατάστασης κάθε τρίτης χώρας·  ότι πρέπει να θεσπιστούν ειδικά μέτρα υγειονομικής προστασίας, σε κοινοτική βάση, όπως προβλέπεται σχετικά από την οδηγία·  ότι ορισμένα κράτη μέλη, λόγω της ιδιαίτερης υγειονομικής τους κατάστασης, όσον αφορά τον αφθώδη πυρετό, απολαύουν ειδικών διατάξεων στο ενδοκοινοτικό εμπόριο και θα έπρεπε, ως εκ τούτου, να μπορούν να εφαρμόζουν ειδικές διατάξεις στις εισαγωγές από τρίτες χώρες· ότι οι διατάξεις αυτές πρέπει να είναι τόσο αυστηρές όσο και εκείνες τις οποίες τα ίδια κράτη μέλη εφαρμόζουν στο ενδοκοινοτικό εμπόριο·  ότι είναι αναγκαίο να επανεξεταστεί η απόφαση αυτή με σκοπό να προσαρμοστεί στους κοινοτικούς κανόνες που αφορούν τον έλεγχο και την εξάλειψη του αφθώδους πυρετού εντός της Κοινότητας·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Τα κράτη μέλη επιτρέπουν την εισαγωγή στα ακόλουθα νωπά κρέατα προέλευσης Κολομβίας:  α) στα νωπά αποστεωμένα κρέατα ζώων του βοείου είδους που προέρχονται από τις περιοχές 1, 2 και 3, όπως αναφέρεται στην παράγραφο 4, εξαιρέσει των παραπροϊόντων σφαγίου, απαλλαγμένα από τα κυριότερα προσιτά λεμφογάγγλια, που παρέχουν τις  εγγυήσεις που ορίζονται στο υγειονομικό πιστοποιητικό που τα συνοδεύει, το οποίο είναι σύμφωνο προς το υπόδειγμα που αναφέρεται στο παράρτημα Α·  β) στα νωπά κρέατα των κατοικιδίων μονόπλων που παρέχουν τις εγγυήσεις που ορίζονται στο υγειονομικό πιστοποιητικό που τα συνοδεύει, το οποίο είναι σύμφωνο προς το υπόδειγμα που αναφέρεται στο παράρτημα Β·  γ) στα ακόλουθα παραπροϊόντα ζώων του βοείου είδους που προέρχονται από τις περιοχές 1, 2 και 3, όπως αναφέρεται στην παράγραφο 4:  - καρδιές πλήρως καθαρισμένες,  - ήπατα πλήρως καθαρισμένα,  - γλώσσες πλήρως καθαρισμένες χωρίς οστά, χόνδρο και αμυγδαλές,  τα οποία παρέχουν τις εγγυήσεις που ορίζονται στο υγειονομικό πιστοποιητικό που τα συνοδεύει, το οποίο είναι σύμφωνο προς το υπόδειγμα που αναφέρεται στο παράρτημα Γ.  2. Τα κράτη μέλη δύνανται να επιτρέπουν στο έδαφός τους τις εισαγωγές ολόκληρων μασητήρων, πλήρως καθαρισμένων, ζώων του βοείου είδους, από τις περιοχές 1, 2 και 3, όπως περιγράφεται στην παράγραφο 4, σύμφωνα με το άρθρο 18 παράγραφος 2 της οδηγίας 72/462/ΕΟΚ, τα οποία παρέχουν τις εγγυήσεις που ορίζονται στο υγειονομικό πιστοποιητικό που τα συνοδεύει, το οποίο είναι σύμφωνο προς το υπόδειγμα που αναφέρεται στο παράρτημα Γ.  3. Τα κράτη μέλη απαγορεύουν την εισαγωγή των κατηγοριών νωπών κρεάτων, προέλευσης Κολομβίας, τα οποία δεν αναφέρονται στις παραγράφους 1 και 2.  4. Οι περιοχές 1, 2 και 3, που αναφέρονται στις παραγράφους 1 και 2, περιγράφονται ως εξής:  α) περιοχή 1:  η ζώνη εντός των ακόλουθων ορίων: από το σημείο όπου ο ποταμός Murri χύνεται στον ποταμό Atrato, κατά μήκος του ποταμού Atrato μέχρι το σημείο που χύνεται στον Ατλαντικό Ωκεανό, από το σημείο αυτό μέχρι τα σύνορα με τον Παναμά, ακολουθώντας τις ακτές του Ατλαντικού έως το Cabo Tiburon· από το σημείο αυτό μέχρι τον Ειρηνικό Ωκεανό, ακολουθώντας τα σύνορα της Κολομβίας με τον Παναμά· από το σημείο αυτό μέχρι την εκβολή του ποταμού Valle κατά μήκος της ακτής του Ειρηνικού και από το σημείο αυτό κατά μήκος ευθείας γραμμής μέχρι το σημείο όπου ο ποταμός Murri χύνεται στον ποταμό Atrato·  β) περιοχή 2:  οι περιφέρειες Arboletas, Necocli, San Pedro de Uraba, Turbo, Apartado, Chigorodo, Mutata, Dabeiba, Uramita, Murindo, Riosucio (δεξιά όχθη του ποταμού Atrato) και Frontino·  γ) περιοχή 3:  η ζώνη εντός των ακόλουθων ορίων: από την εκβολή του ποταμού Sinu στον Ατλαντικό Ωκεανό, κατά μήκος του ποταμού Sinu μέχρι τις πηγές του στο Alto Paramillo, από το σημείο αυτό στο Puerto Rey στον Ατλαντικό Ωκεανό, ακολουθώντας τα σύνορα μεταξύ των νομών Antioquia και Cordoba και από το σημείο αυτό στην εκβολή του ποταμού Sinu κατά μήκος των ακτών του Ατλαντικού Ωκεανού.  Άρθρο 2  1. Κατά παρέκκλιση από το άρθρο 1 παράγραφος 3, τα κράτη μέλη μπορούν επίσης να επιτρέπουν την εισαγωγή καθαρισμένων πνευμόνων ζώων βοείου είδους, που παρέχουν τις εγυήσεις που ορίζονται στο υγειονομικό πιστοποιητικό που τα συνοδεύει, το οποίο είναι σύμφωνο προς το υπόδειγμα που αναφέρεται στο παράρτημα Γ, και τα οποία προορίζονται αποκλειστικά για την παρασκευή τροφίμων για κατοικίδια ζώα.  2. Η άδεια που αναφέρεται στην παράγραφο 1 μπορεί να χορηγηθεί μόνο σε εγκατάσταση μεταποίησης που εγκρίνεται από τις εθνικές αρχές και ευρίσκεται κάτω από συνεχή κτηνιατρικό έλεγχο, εάν παρέχεται η εγγύηση ότι η πρώτη ύλη θα χρησιμοποιηθεί μόνο όπως έχει προβλεφθεί και δεν θα βγει από την εγκατάσταση ως έχει, παρά μόνο σε περίπτωση ανάγκης, εφόσον μεταφέρεται επίσημα σε εργοστάσιο που επιδίδεται στην καταστροφή σφαγίων κάτω από έλεγχο επίσημου κτηνιάτρου. Εξάλλου, κατά την εισαγωγή πρέπει να πληρούνται τουλάχιστον οι κατωτέρω όροι:  α) πριν από την άφιξη στο έδαφος της Κοινότητας, η πρώτη ύλη πρέπει να τοποθετείται σε εμπορευματοκιβώτια ερμητικά κλεισμένα, που φέρουν την ένδειξη «Προορίζεται αποκλειστικά για χρήση από τη βιομηχανία τροφίμων για κατοικίδια ζώα»· τα έγγραφα που τα συνοδεύουν πρέπει να φέρουν την ένδειξη « Προορίζονται αποκλειστικά για χρήση από τη βιομηχανία τροφίμων για κατοικίδια ζώα», καθώς και το όνομα και τη διεύθυνση του παραλήπτη·  β) μετά από την άφιξη στο έδαφος της Κοινότητας, η πρώτη ύλη πρέπει να μεταφέρεται μέσα σε οχήματα ή εμπορευματοκιβώτια ή οποιοδήποτε μεταφορικό μέσο, ερμητικά κλεισμένα και δεόντως σφραγισμένα, σε εγκατάσταση μεταποίησης που εγκρίνεται από τις εθνικές αρχές και βρίσκεται κάτω από συνεχή έλεγχο κτηνιάτρου, μέχρι να εκπληρωθούν οι ως άνω προϋποθέσεις. Εντούτοις, σε περίπτωση ανάγκης, η πρώτη ύλη δύναται να μεταφερθεί προσωρινά σε αποθήκη με ψυκτικές εγκαταστάσεις, εγκεκριμένη και υπό συνεχή έλεγχο κτηνιάτρου, μέχρι που να εκπληρωθούν οι ως άνω προϋποθέσεις,  γ) με την άφιξη στο έδαφος του κράτους μέλους παραλήπτη και πριν από την αποστολή της πρώτης ύλης προς την εγκεκριμένη εγκατάσταση μεταποίησης, μία εκ των προτέρων κοινοποίηση αποστολής πρέπει να σταλεί, το ταχύτερο δυνατό, στον επίσημο τοπικό κτηνίατρο·  δ) κατά τη διάρκεια της παρασκευής, η πρώτη ύλη πρέπει να αποστειρώνεται σε κονσέρβες, με τρόπο ώστε να αποκτήσει μία αξία Fc ελάχιστη του 3· το τελικό προϊόν πρέπει να υποβληθεί σε κτηνιατρικό έλεγχο που εγγυάται ότι αυτό έχει πραγματικά αποκτήσει την αξία αυτή· ε) τα οχήματα και τα εμπορευματοκιβώτια ή οποιοδήποτε μεταφορικό μέσο που αναφέρεται στο στοιχείο β), καθώς και κάθε εξοπλισμός και σκεύος που ήλθε σε επαφή με την πρώτη ύλη πριν από την αποστείρωση, πρέπει να καθαρίζονται και να απολυμαίνονται, ενώ οι συσκευασίες εν γένει πρέπει να καταστρέφονται σε αποτεφρωτική μηχανή.  3. Η άδεια που αναφέρεται στην παράγραφο 1 πρέπει να κοινοποιείται στις αρμόδιες αρχές των κρατών μελών, μέσω των οποίων η πρώτη ύλη πρέπει να διαμετακομίζεται.  Άρθρο 3  Εξακολουθώντας να απαγορεύουν τον συνήθη εμβολιασμό κατά του αφθώδους πυρετού στο έδαφός τους, η Δανία, η Ιρλανδία και το Ηνωμένο Βασίλειο δύνανται, όσον αφορά τα αποστεωμένα νωπά κρέατα ζώων του βοείου είδους, τα οποία αναφέρονται στο άρθρο 1 παράγραφος 1 στοιχείο α), και τα παραπροϊόντα σφαγίου που αναφέρονται στην εν λόγω παράγραφο στοιχείο γ), να διατηρήσουν το σύστημα που εφάρμοζαν κατά την εισαγωγή των κρεάτων αυτών από την ημερομηνία εφαρμογής της παρούσας απόφασης.  Άρθρο 4  Η παρούσα απόφαση δεν εφαρμόζεται στις εισαγωγές αδένων και οργάνων, που επιτρέπονται από τη χώρα προορισμού, με σκοπό την παρασκευή φαρμακευτικών προϊόντων.  Άρθρο 5  Η παρούσα απόφαση αρχίζει να ισχύει από την 1η Απριλίου 1985, ημερομηνία κατά την οποία καταργείται η απόφαση 78/964/ΕΟΚ της Επιτροπής. Εντούτοις, τα πιστοποιητικά που χορηγούνται επί του παρόντος είναι δυνατόν να χρησιμοποιούνται μέχρι τις 30 Ιουνίου 1985.  Άρθρο 6  Η παρούσα απόφαση απευθύνεται στα κράτη μέλη.  Βρυξέλλες, 22 Μαρτίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 59 της 5. 3. 1983, σ. 34.  (3) ΕΕ αριθ. L 329 της 24. 11. 1978, σ. 24.   ΠΑΡΑΡΤΗΜΑ Α  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  για τα αποστεωμένα νωπά κρέατα (1) βοοειδών, εξαιρέσει των παραπροϊόντων, τα οποία προορίζονται για την Ευρωπαϊκή Οικονομική Κοινότητα  Χώρα προορισμού:  Σχετικός αριθμός του πιστοποιητικού καταλληλότητας:  Χώρα εξαγωγής: ΚΟΛΟΜΒΙΑ (περιοχές 1, 2 και 3) (2)  Υπουργείο:  Υπηρεσία:  Σχετικά:  (προαιρετικό)  Ι. Ταυτότητα των κρεάτων  Κρέατα (3) βοοειδών  Είδος τεμαχίων (4):  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση των κρεάτων  Διεύθυνση(εις) και αριθμός(οί) κτηνιατρικής έγκρισης (5) του (των) εγκεκριμένου(ων) σφαγείου(ων):  Διεύθυνση(εις) και αριθμός(οί) κτηνιατρικής έγκρισης (5) του (των) εγκεκριμένου(ων) εργαστηρίου(ων) τεμαχισμού:  ΙΙΙ. Προορισμός των κρεάτων  Τα κρέατα αποστέλλονται από:  (τόπος αποστολής)  στ.:  (χώρα και τόπος προορισμού)  με το ακόλουθο μεταφορικό μέσο (6):  Όνομα και διεύθυνση αποστολέα:  Όνομα και διεύθυνση παραλήπτη: IV. Υγειονομική βεβαίωση  Ο υπογεγραμμένος επίσημος κτηνίατρος πιστοποιεί ότι:  1) τα ανωτέρω περιγραφόμενα αποστεωμένα νωπά κρέατα προέρχονται:  - από βοοειδή τα οποία έχουν παραμείνει στο έδαφος της Κολομβίας (περιοχές 1, 2 και 3) (2) επί τρεις μήνες τουλάχιστον πριν από τη σφαγή τους ή από τη γέννησή τους, στην περίπτωση που τα ζώα είναι ηλικίας κάτω των τριών μηνών,  - από βοοειδή τα οποία έχουν περάσει τη χρονική αυτή περίοδο σε ζώνη όπου ο εμβολιασμός των βοοειδών κατά του αφθώδους πυρετού είτε έχει απαγορευθεί επίσημα (περιοχή 1) είτε διενεργείται τακτικά και ελέγχεται επίσημα (περιοχές 2 και 3),  - από βοοειδή που προέρχονται από εκμετάλλευση (εκμεταλλεύσεις) στην οποία δεν έχει εκδηλωθεί κανένα περιστατικό αφθώδους πυρετού κατά τη διάρκεια των εξήντα ημερών πριν από την αναχώρησή τους και γύρω από την οποία (οποίες), σε ακτίνα 25 χιλιομέτρων, κανένα κρούσμα αφθώδους πυρετού δεν εμφανίστηκε από τριάντα ημερών,  - από βοοειδή τα οποία έχουν μεταφερθεί απευθείας από την εκμετάλλευση καταγωγής τους στο εν λόγω εγκεκριμένο σφαγείο, χωρίς να περάσουν από αγορά και χωρίς να έχουν επαφή με ζώα των οποίων το κρέας δεν πληροί τους όρους που απαιτούνται για την εξαγωγή τους προς την Κοινότητα· αν αυτά μεταφέρονται με μεταφορικό μέσο, το τελευταίο αυτό έχει καθαριστεί και απολυμανθεί πριν από τη φόρτωση,  - από βοοειδή τα οποία έχουν υποβληθεί στην προ της σφαγής υγειονομική εξέταση, που αναφέρεται στο κεφάλαιο V του παραρτήματος Ι της οδηγίας 64/433/ΕΟΚ (7), η οποία πραγματοποιήθηκε στο σφαγείο κατά τη διάρκεια των είκοσι τεσσάρων ωρών προ της σφαγής και τα οποία, μεταξύ άλλων, έχουν υποστεί εξέταση του στόματος και των ονύχων, κατά τη διάρκεια της οποίας δεν διαπιστώθηκε κανένα σύμπτωμα αφθώδους πυρετού·  2) τα αποστεωμένα νωπά κρέατα προέρχονται από εγκατάσταση (εγκαταστάσεις) στην οποία (στις οποίες), όταν έχει αποκαλυφθεί κρούσμα αφθώδους πυρετού, οι εργασίες παρασκευής των κρεάτων, που προορίζονται για εξαγωγή στην Κοινότητα, δεν δύνανται να αναληφθούν παρά μόνο μετά από τη σφαγή όλων των παρόντων ζώων, την απομάκρυνση όλων των κρεάτων, τον πλήρη καθαρισμό και την πλήρη απολύμανση της εγκατάστασης (των εγκαταστάσεων) υπό τον έλεγχο επίσημου κτηνίατρου·  3) τα αποστεωμένα νωπά κρέατα που περιγράφονται ανωτέρω προέρχονται από σφάγια τα οποία έχουν υποστεί ωρίμανση σε θερμοκρασία περιβάλλοντος ανώτερη των + 2 °C τουλάχιστον επί τέσσερις ώρες πριν από την αποστέωση·  4) (8)  Έγινε στ. , στις  Σφραγίδα  (Υπογραφή του επίσημου κτηνίατρου)  (1) Νωπά κρέατα: όλα τα κατάλληλα για την ανθρώπινη κατανάλωση τμήματα των κατοικιδίων ζώων του βοείου είδους, τα οποία δεν έχουν υποστεί καμία επεξεργασία με σκοπό την εξασφάλιση της συντήρησής τους· εντούτοις, τα κρέατα τα οποία συντηρούνται δια ψύχους θεωρούνται νωπά.  (2) α) Περιοχή 1:  η ζώνη εντός των ακόλουθων ορίων: από το σημείο όπου ο ποταμός Murri χύνεται στον ποταμό Atrato, κατά μήκος του ποταμού Atrato μέχρι το σημείο που χύνεται στον Ατλαντικό Ωκεανό, από το σημείο αυτό μέχρι τα σύνορα με τον Παναμά, ακολουθώντας τις ακτές του Ατλαντικού έως το Cabo Tiburon· από το σημείο αυτό μέχρι τον Ειρηνικό Ωκεανό, ακολουθώντας τα σύνορα της Κολομβίας με τον Παναμά· από το σημείο αυτό μέχρι την εκβολή του ποταμού Valle κατά μήκος της ακτής του Ειρηνικού και από το σημείο αυτό κατά μήκος ευθείας γραμμής μέχρι το σημείο όπου ο ποταμός Murri χύνεται στον ποταμό Atrato.  β) Περιοχή 2:  οι περιφέρειες Arboletas, Necocli, San Pedro de Uraba, Turbo, Apartado, Chigorodo, Mutata, Dabeiba, Uramita, Murindo, Riosucio (δεξιά όχθη του ποταμού Atrato) και Frontino. γ) Περιοχή 3:  η ζώνη εντός των ακόλουθων ορίων: από την εκβολή του ποταμού Sinu στον Ατλαντικό Ωκεανό, κατά μήκος του ποταμού Sinu μέχρι τις πηγές του στο Alto Paramillo, από το σημείο αυτό στο Puerto Rey στον Ατλαντικό Ωκεανό, ακολουθώντας τα σύνορα μεταξύ των νομών Antioquia και Cordoba και από το σημείο αυτό στην εκβολή του ποταμού Sinu κατά μήκος των ακτών του Ατλαντικού Ωκεανού.  (3) Εισαγωγή μόνο αποστεωμένων νωπών κρεάτων βοοειδών από τα οποία έχουν αφαιρεθεί τα κυριότερα προσιτά λεμφογάγγλια.  (4) Η εισαγωγή αποστεωμένων νωπών κρεάτων επιτρέπεται μόνον αν έχουν αφαιρεθεί όλα τα οστά.  (5) Προαιρετικό, όταν η χώρα προορισμού επιτρέπει την εισαγωγή νωπών κρεάτων για άλλες χρήσεις εκτός από την ανθρώπινη κατανάλωση, κατ' εφαρμογή του άρθρου 19 στοιχείο α) της οδηγίας 72/462/ΕΟΚ.  (6) Για τα βαγόνια και τα φορτηγά σημειώνεται ο αριθμός κυκλοφορίας, για τα αεροπλάνα ο αριθμός πτήσης, για τα πλοία η ονομασία του πλοίου.  (7) Όπως τροποποιήθηκε τελευταία από την οδηγία 83/90/ΕΟΚ.  (8) Πρόσθετοι όροι που απαιτούνται από το Ηνωμένο Βασίλειο.   ΠΑΡΑΡΤΗΜΑ Β  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  για τα νωπά κρέατα (1) κατοικιδίων μονόπλων τα οποία προορίζονται για την Ευρωπαϊκή Οικονομική Κοινότητα  Χώρα προορισμού:  Σχετικός αριθμός του πιστοποιητικού καταλληλότητας:  Χώρα εξαγωγής: ΚΟΛΟΜΒΙΑ  Υπουργείο:  Υπηρεσία:  Σχετικά:  (προαιρετικό)  Ι. Ταυτότητα των κρεάτων  Κρέατα κατοικιδίων μονόπλων  Είδος τεμαχίων:  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση των κρεάτων  Διεύθυνση(εις) και αριθμός(οί) κτηνιατρικής έγκρισης (2) του (των) εγκεκριμένου(ων) σφαγείου(ων):  Διεύθυνση(εις) και αριθμός(οί) κτηνιατρικής έγκρισης (2) του (των) εγκεκριμένου(ων) εργαστηρίου(ων) τεμαχισμού:  ΙΙΙ. Προορισμός των κρεάτων  Τα κρέατα αποστέλλονται από:  (τόπος αποστολής)  στ.:  (χώρα και τόπος προορισμού)  με το ακόλουθο μεταφορικό μέσο (3):  Όνομα και διεύθυνση αποστολέα:  Όνομα και διεύθυνση παραλήπτη: IV. Υγειονομική βεβαίωση  Ο υπογεγραμμένος επίσημος κτηνίατρος πιστοποιεί ότι τα νωπά κρέατα που περιγράφονται ανωτέρω προέρχονται από ζώα τα οποία έχουν παραμείνει στο έδαφος της Κολομβίας επί τρεις μήνες τουλάχιστον πριν από τη σφαγή τους ή από τη γέννησή τους, στην περίπτωση που τα ζώα είναι ηλικίας κάτω των τριών μηνών.  Έγινε στ. , στις  Σφραγίδα  (Υπογραφή του επίσημου κτηνίατρου)  (1) Νωπά κρέατα: όλα τα κατάλληλα για την ανθρώπινη κατανάλωση τμήματα των κατοικιδίων μονόπλων, τα οποία δεν έχουν υποστεί καμία επεξεργασία με σκοπό την εξασφάλιση της συντήρησής τους· εντούτοις, τα κρέατα τα οποία συντηρούνται δια ψύχους θεωρούνται νωπά.  (2) Προαιρετικό, όταν η χώρα προορισμού επιτρέπει την εισαγωγή νωπών κρεάτων για άλλες χρήσεις εκτός από την ανθρώπινη κατανάλωση, κατ' εφαρμογή του άρθρου 19 στοιχείο α) της οδηγίας 72/462/ΕΟΚ.  (3) Για τα βαγόνια και τα φορτηγά σημειώνεται ο αριθμός κυκλοφορίας, για τα αεροπλάνα ο αριθμός πτήσης, για τα πλοία η ονομασία του πλοίου.   ΠΑΡΑΡΤΗΜΑ Γ  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  για τα παραπροϊόντα (1) ζώων του βοείου είδους που προορίζονται για την Ευρωπαϊκή Οικονομική Κοινότητα  Χώρα προορισμού:  Σχετικός αριθμός του πιστοποιητικού καταλληλότητας:  Χώρα εξαγωγής: ΚΟΛΟΜΒΙΑ (περιοχές 1, 2 και 3) (2)  Υπουργείο:  Υπηρεσία:  Σχετικά:  (προαιρετικό)  Ι. Ταυτότητα των παραπροϊόντων  Παραπροϊόντα ζώων του βοείου είδους  Είδος παραπροϊόντων:  Είδος συσκευασίας:  Αριθμός μονάδων συσκευασίας:  Καθαρό βάρος:  ΙΙ. Προέλευση των παραπροϊόντων  Διεύθυνση(εις) και αριθμός(οί) κτηνιατρικής έγκρισης (3) του (των) εγκεκριμένου(ων) σφαγείου(ων):  Διεύθυνση(εις) και αριθμός(οί) κτηνιατρικής έγκρισης (3) του (των) εγκεκριμένου(ων) εργαστηρίου(ων) τεμαχισμού:  ΙΙΙ. Προορισμός των παραπροϊόντων  Τα παραπροϊόντα αποστέλλονται από:  (τόπος αποστολής)  στ.:  (χώρα και τόπος προορισμού)  με το ακόλουθο μεταφορικό μέσο (4):  Όνομα και διεύθυνση αποστολέα:  Όνομα και διεύθυνση παραλήπτη: IV. Υγειονομική βεβαίωση  Ο υπογεγραμμένος επίσημος κτηνίατρος πιστοποιεί ότι:  1) τα παραπροϊόντα που περιγράφονται ανωτέρω προέρχονται:  - από ζώα του βοείου είδους τα οποία έχουν παραμείνει στο έδαφος της Κολομβίας (περιοχές 1, 2 και 3) (2) επί τρεις τουλάχιστον μήνες πριν από τη σφαγή τους ή από τη γέννησή τους, στην περίπτωση που τα ζώα είναι ηλικίας κάτω των τριών μηνών,  - από βοοειδή τα οποία έχουν περάσει τη χρονική αυτή περίοδο σε ζώνη όπου ο εμβολιασμός των βοοειδών κατά του αφθώδους πυρετού είτε έχει απαγορευθεί επίσημα (περιοχή 1) είτε διενεργείται τακτικά και ελέγχεται επίσημα (περιοχές 2 και 3),  - από βοοειδή που προέρχονται από εκμετάλλευση (εκμεταλλεύσεις) στην οποία δεν έχει εκδηλωθεί κανένα περιστατικό αφθώδους πυρετού κατά τη διάρκεια των εξήντα ημερών πριν από την αναχώρησή τους και γύρω από την οποία (τις οποίες), σε ακτίνα 25 χιλιομέτρων, δεν εμφανίστηκε κανένα κρούσμα αφθώδους πυρετού από τριάντα ημερών,  - από βοοειδή τα οποία έχουν μεταφερθεί απευθείας από την εκμετάλλευση καταγωγής τους στο εν λόγω εγκεκριμένο σφαγείο, χωρίς να περάσουν από αγορά και χωρίς να έχουν επαφή με ζώα των οποίων το κρέας δεν πληροί τους όρους που απαιτούνται για την εξαγωγή τους προς την Κοινότητα· αν αυτά μεταφέρονται με μεταφορικό μέσο, το τελευταίο αυτό έχει καθαριστεί και απολυμανθεί πριν από τη φόρτωση,  - από βοοειδή τα οποία έχουν υποβληθεί στην προ της σφαγής υγειονομική εξέταση που αναφέρεται στο κεφάλαιο V του παραρτήματος Ι της οδηγίας 64/433/ΕΟΚ (5), η οποία πραγματοποιήθηκε κατά τη διάρκεια των είκοσι τεσσάρων ωρών προ της σφαγής και τα οποία, μεταξύ άλλων, έχουν υποστεί εξέταση του στόματος και των ονύχων, κατά τη διάρκεια της οποίας δεν διαπιστώθηκε κανένα σύμπτωμα αφθώδους πυρετού·  2) τα παραπροϊόντα σφαγίου προέρχονται από εγκατάσταση (εγκαταστάσεις) στην οποία (στις οποίες), όταν έχει αποκαλυφθεί κρούσμα αφθώδους πυρετού, οι εργασίες παρασκευής των κρεάτων, που προορίζονται για εξαγωγή προς την Κοινότητα, δεν δύνανται να αναληφθούν παρά μόνο μετά από τη σφαγή όλων των παρόντων ζώων, την απομάκρυνση όλων των κρεάτων, τον πλήρη καθαρισμό και την πλήρη απολύμανση της εγκατάστασης (των εγκαταστάσεων) υπό τον έλεγχο επίσημου κτηνίατρου·  3) τα παραπροϊόντα σφαγίου που περιγράφονται ανωτέρω προέρχονται από σφάγια τα οποία έχουν υποστεί ωρίμανση σε θερμοκρασία περιβάλλοντος ανώτερη των + 2 °C επί τρεις τουλάχιστον ώρες ή, εάν πρόκειται για μασητήρες, επί είκοσι τέσσερις τουλάχιστον ώρες·  4) (6)  Έγινε στ. , στις  Σφραγίδα  (Υπογραφή του επίσημου κτηνίατρου)  (1) Δύνανται να εισάγονται τα ακόλουθα παραπροϊόντα ζώων του βοείου είδους: οι καρδιές και τα ήπατα των οποίων τα λεμφογάγγλια, ο συνεχόμενος συνδετικός ιστός και το λίπος έχουν πλήρως αφαιρεθεί, οι γλώσσες χωρίς οστά, χόνδρο και αμυγδαλές και, σύμφωνα με τις διατάξεις του άρθρου 18 παράγραφος 2 της οδηγίας 72/462/ΕΟΚ, οι ολόκληροι μασητήρες που έχουν υποστεί τομή σύμφωνα με την παράγραφο 41 Α του κεφαλαίου VII του παραρτήματος Ι της οδηγίας 64/433/ΕΟΚ, και των οποίων τα λεμφογάγγλια, ο συνεχόμενος συνδετικός ιστός και το λίπος έχουν πλήρως αφαιρεθεί. Εντούτοις, δύνανται επίσης να εισάγονται, κάτω από τις προβλεπόμενες στο άρθρο 2 προϋποθέσεις, καθαρισμένοι πνεύμονες ζώων του βοείου είδους που προορίζονται εξαιρετικά για την παρασκευή τροφίμων κατοικιδίων ζώων, των οποίων η τραχεία, οι μεγάλοι βρόγχοι και τα μεσοθωρακικά και βρογχικά γάγγλια έχουν αφαιρεθεί.  (2) α) Περιοχή 1:  η ζώνη εντός των ακόλουθων ορίων: από το σημείο όπου ο ποταμός Murri χύνεται στον ποταμό Atrato, κατά μήκος του ποταμού Atrato μέχρι το σημείο που χύνεται στον Ατλαντικό Ωκεανό, από το σημείο αυτό μέχρι τα σύνορα με τον Παναμά, ακολουθώντας τις ακτές του Ατλαντικού έως το Cabo Tiburon· από το σημείο αυτό μέχρι τον Ειρηνικό Ωκεανό, ακολουθώντας τα σύνορα της Κολομβίας με τον Παναμά· από το σημείο αυτό μέχρι την εκβολή του ποταμού Valle κατά μήκος της ακτής του Ειρηνικού και από το σημείο αυτό κατά μήκος ευθείας γραμμής μέχρι το σημείο όπου ο ποταμός Murri χύνεται στον ποταμό Atrato. β) Περιοχή 2:  οι περιφέρειες Arboletas, Necocli, San Pedro de Uraba, Turbo, Apartado, Chigorodo, Mutata, Dabeiba, Uramita, Murindo, Riosucio (δεξιά όχθη του ποταμού Atrato) και Frontino.  γ) Περιοχή 3:  η ζώνη εντός των ακόλουθων ορίων: από την εκβολή του ποταμού Sinu στον Ατλαντικό Ωκεανό, κατά μήκος του ποταμού Sinu μέχρι τις πηγές του στο Alto Paramillo, από το σημείο αυτό στο Puerto Rey στον Ατλαντικό Ωκεανό, ακολουθώντας τα σύνορα μεταξύ των νομών Antioquia και Cordoba και από το σημείο αυτό στην εκβολή του ποταμού Sinu κατά μήκος των ακτών του Ατλαντικού Ωκεανού.  (3) Προαιρετικό, όταν η χώρα παραλήπτης επιτρέπει την εισαγωγή νωπών κρεάτων για άλλες χρήσεις εκτός από την ανθρώπινη κατανάλωση, κατ' εφαρμογή του άρθρου 19 στοιχείο α) της οδηγίας 72/462/ΕΟΚ.  (4) Για τα βαγόνια και τα φορτηγά σημειώνεται ο αριθμός κυκλοφορίας, για τα αεροπλάνα ο αριθμός πτήσης, για τα πλοία η ονομασία του πλοίου.  (5) Όπως τροποποιήθηκε τελευταία από την οδηγία 83/90/ΕΟΚ.  (6) Πρόσθετοι όροι που απαιτούνται από το Ηνωμένο Βασίλειο.